《入朝二首 其一》
唐代·蒋偕

西风拂拂晓云翔，雏凤双飞入建章。寒士乍瞻天仗肃，麻衣初拜赭袍光。

逢恩共庆千龄会，射策犹资一日长。早晚玉墀修上第，家声重振滆湖旁。

作者简介：常州义兴人，徙居河南。蒋伸弟。有史才。以父荫历迁右拾遗、史馆修撰、主客郎中。宣宗时，尝受诏与崔龟从等续修《唐历》，累除太常少卿。大中八年，又与卢耽等修《文宗实录》。蒋氏三世相继修国史、实录，时称良笔。